Source: http://docplayer.hu/112189829-Adany-tamas-vince-doktori-ertekezesenek-tezisei-temavezeto-prof-dr-habil-kovacs-peter-ppke-jak-jog-es-allamtudomanyi-doktori-iskola.html
Timestamp: 2020-01-29 08:18:39
Document Index: 3131997

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Ádány Tamás Vince doktori értekezésének tézisei. Témavezető: Prof. Dr. habil. Kovács Péter. PPKE JÁK Jog és Államtudományi Doktori Iskola - PDF Ingyenes letöltés
Ádány Tamás Vince doktori értekezésének tézisei. Témavezető: Prof. Dr. habil. Kovács Péter. PPKE JÁK Jog és Államtudományi Doktori Iskola
Download "Ádány Tamás Vince doktori értekezésének tézisei. Témavezető: Prof. Dr. habil. Kovács Péter. PPKE JÁK Jog és Államtudományi Doktori Iskola"
1 A legsúlyosabb jogsértések miatti felelősségre vonhatóság nemzetközi jogi tendenciái, különös tekintettel a Nemzetközi Büntetőbíróság joghatóságának előfeltételeire Ádány Tamás Vince doktori értekezésének tézisei Témavezető: Prof. Dr. habil. Kovács Péter PPKE JÁK Jog és Államtudományi Doktori Iskola Budapest
3 I. A kutatás célja és indokoltsága A nemzetközi jogot hatékonyságának, kikényszeríthetősének hiányosságai miatt gyakran érik szakmai és laikus kritikák. Az emberiség lelkiismeretét leginkább megrázó cselekmények miatti büntetlenség egy valóban létező jelenség volt és részben maradt, amelynek okai elsősorban a nemzetközi jog szankciórendszerének és tényleges hatalmi viszonyainak sajátosságai között keresendők. A modern nemzetközi jog azonban egyre hatékonyabb válaszokat dolgozott ki e hézagok kitöltésére: kialakult egy alapvető tendencia, amelyet legfrappánsabban a to put an end to impunity jelszava testesít meg. A kutatás központi kérdése az volt, hogyan lehet a büntetlenség kultúráját felszámolni, valamint az, hogy milyen viszonyban állnak egymással az ennek érdekében alkalmazott jogi megoldások. A második világháború utáni évtizedekben a nemzetközi jog normatív expanziója számos területen eredményezett látványos előretörést ugyanakkor a túlzás nélkül legsúlyosabb jogsértésekért való felelősségre vonás gyakran elmaradt. Történt mindez úgy, hogy az államok nemzetközi felelősségét több esetben sikerült érvényesíteni, az egyetemes joghatóságon keresztül egyéneket vontak felelősségre területi illetve személyi alapon nem érintett országok, és az első nemzetközi büntető törvényszékek is megjelentek. Mivel a nemzetközi büntetőjog körében tárgyalt bűncselekmények elkövetése szoros összefüggésben áll a fegyveres erőszak alkalmazásával, amelynek az utóbbi években egyre gyakoribb módja volt a nemzetközi szervezetek égisze alatt végrehaj -1-
4 tott katonai művelet, az államok és az egyének mellett a felelősség potenciális címzettje lehet nemzetközi szervezet. Büntetlenség tehát nem azért létezik, mert ne lennének felelősségi szabályok, felelősségre vonható jogalanyok vagy a felelősségre vonást ténylegesen végrehajtó intézmények: ellenkezőleg, talán a rendszer sokrétűsége okolható emiatt. A fenti felelősségi rendszerek egymáshoz való viszonya rejtette hipotézisem szerint mind a büntetlenség okát, mind esetleges lezárási lehetőségeit. Kutatásom célja ezért e három lényegesen eltérő logikájú felelősségi rendszer egymáshoz való viszonyának feltárása volt, a Nemzetközi Büntetőbíróság komplementaritásra építő joghatóságának szempontjából. A komplementaritás ugyanis annyira újszerűnek tűnik, hogy beilleszkedése az államok felelőssége és az egyetemes joghatóság alkotta rendszerbe önmagában is számos nemzetközi jogi kérdést vet fel, nem is beszélve a nemzetközi szervezetekhez fűződő viszony néhány nyitott eleméről. Ezek a kérdések kimondva kimondatlanul két alapvető érték béke és igazság egymáshoz való viszonyához vezetnek. Igaz e, hogy az igazság által elérhető a béke, vagy igazság nélkül nincs is béke? A hatályos szabályok több esetben inkább afelé mutatnak, hogy a két érték közül választani kell, míg a hagyományos nemzetközi jog egyértelműen a béke, az egyéni felelősség inkább az igazság mellett áll ki. -2-
5 II. A kutatás módszere A büntetlenség okai részben politikai, részben jogi természetűek. A kutatás során elsősorban a felelősségre vonás jogi természetű akadályaira koncentráltam, ugyanakkor a kutatás meghatározó szemlélete voluntarista hagyományokat követ így az állami akarat, és az azt meghatározó politika is fontos szerephez jut. A felelősségi rendszerek egymáshoz való viszonyának feltárása ugyanakkor már az állami akarat jogi formában történő megjelenése utáni állapotok vizsgálatát igényli: a kutatás módszere ennek megfelelően egyfajta értékalapú pozitivizmus, amely a béke és igazság viszonyát a jog szabályainak jogászi elemzésén keresztül törekszik bemutatni. A nemzetközi büntetőjog sajátosságaiból ered, hogy e témát nem lehet csak kontinentális, vagy csak common law hagyományok alapján vizsgálni. A téma nemzetközi jogi jellege miatt azonban az összehasonlító módszer nem volt központi része a kutatásnak, inkább egyes részkérdések (például a subpoena fogalmának) feltárása során, kiegészítő jelleggel alkalmaztam. A kutatás elsősorban írásos forrásokra épült. Jelentős menynyiségű elsődleges forrás vált elérhetővé az utóbbi években, egyes online adatbázisok már már levéltári alaposságú kutatást tettek lehetővé. A teljesség igénye nélkül említhető e tekintetben a Nemzetközi Büntetőbíróság előkészítő anyagai 1994 és 1998 között, a nürnbergi per teljes iratanyaga, vagy a Yale Egyetem Avalon Projektjének diplomáciatörténeti dokumentumgyűjteménye. Különösen hasznosnak bizonyul -3-
6 tak az egyes bíróságok esetjogát összefoglaló teljes egészében hozzáférhető és önállóan kereshető gyűjtemények. A hazai könyvtárak közül a Közép Európai Egyetem és az Országgyűlés könyvtárai mellett egyedülálló kutatási lehetőséget nyújtott Herczegh Géza gazdag könyvadománya Tanszékünk számára. Kiapadhatatlan forrásnak bizonyult bizonyos korlátok között a Heinonline adatbázis, amely Magyarországon papíron nem elérhető bőségben biztosított hozzáférést számos vezető nemzetközi szakfolyóirathoz. Az írott források mellett jelentősen befolyásolták a kutatás menetét és szemléletét azok a konferenciák, amelyeken volt szerencsém részt venni az utóbbi években. Kiemelkedik ezek közül is a William Schabas vezetésével Galway ben rendezett nyári egyetem és az azt követő konferencia, amely elsősorban a common law minták megértését segítette, az International Criminal Law Network hágai konferencia sorozata, a komplementaritás iránti érdeklődésem egyik meghatározó forrása és a firenzei European University Institute rendezvénye, amely leginkább a nemzetközi jog és a nemzetközi büntetőjog kapcsolatáról alkotott nézeteimet helyezte új megvilágításba. III. A kutatás eredményeinek rövid összefoglalása 1. A komplementaritás rendszere nem légüres térben keletkezett: a már létező nemzetközi jogi intézmények közzé illeszkedik. Az ad hoc nemzetközi törvényszékek alakították -4-
7 ki a mai rendszer elvi szintű és részletes szabályait. Dolgozatomnak nem célja a törvényszékek részletes bemutatása: ezért a világháború utáni és az ENSZ ad hoc törvényszékeivel kapcsolatban is elsősorban azok későbbi jogfejlődésre gyakorolt hatására és az eljárások megindításának feltételeire szorítkozik az elemzés. A kutatás kezdetén az ad hoc törvényszékek elsődleges joghatóságával kapcsolatban felállított egyik munkahipotézis a dolgozat írása során részben megdőlt, részben meghaladottá vált. Bár az ENSZ ad hoc törvényszékei elsődleges joghatósággal rendelkeznek, az utóbbi években itt is egyre nagyobb szerepet kapnak a nemzeti eljárások, illetve általában a nemzeti hatóságokkal való együttműködés. Az eljárásban vizsgált prima facie ügy vizsgálata a komplementaritás egyik előfutáraként is értékelhető lehet, míg a Blaskic ügyben kibontakozó polémia az állam együttműködésre kényszerítésének határait jelöli ki. Az ad hoc törvényszékek egyúttal megmutatták, hogy milyen nehézségeket okoz a gyakorlatban ha egy állam hatóságai nem akarnak vagy nem képesek eljárni a nemzetközi jog alapvető normáit megsértő személyekkel szemben. Az ad hoc törvényszékek egyik legnagyobb jogfejlesztési eredménye az egyes bűncselekmények tényállásának tisztázása. A nürnbergi Nemzetközi Katonai Törvényszék munkája utánra tehető szinte a teljes nemzetközi emberi jogi szabályozás, és a humanitárius nemzetközi jog is jelentősen átalakult. A nemzetközi büntetőjog nürnbergi elveit az ENSZ törvényszékei adaptálták a kilencvenes évekre gyökeresen átalakult szabályozási környezethez. -5-
8 2. Legtágabb értelemben a felelősség megállapításának első kérdése az, hogy a személyek milyen körét érinti az alapvető normák megsértése miatti felelősség. A nemzetközi bűncselekményeket mai felfogásunk szerint az egyének követik el, ugyanakkor a klasszikus nemzetközi jog elsődleges alanyai az államok. Az állam által elkövetett bűncselekmény fogalma a szokásjogi kodifikációból végül kikerült, de más néven a legsúlyosabb jogsértések miatti elkülönült felelősség fennmaradt. A nemzetközi jog alapvető normájának megsértése bizonyos esetekben egyéni és állami felelősséget egyszerre eredményezhet. Amennyiben egy jogsértő cselekmény az államnak betudható, és egyúttal egy nemzetközi bűncselekmény tényállását is megvalósítja, vagyis az elkövető hivatalos állami funkcióban járt el, látszólag több megoldás kínálkozik. Az egyének és államok együttes felelőssége értelemszerűen felveti a kétféle felelősségre vonás egymásra gyakorolt hatását. Bizonyítható, hogy az egyént elmarasztaló bírói ítélet még nem váltja ki az ítélt dolog joghatását az állam felelősségével kapcsolatban, még a történeti tényállás bizonyítottsága tekintetében sem döntő, csak igen meggyőző bizonyítékként értékelhető. Nem vezethető le viszont a jelenleg hatályos szabályokból, hogy az egyéni felelősség megállapítása jelenleg érdemben enyhítené, vagy kizárná az állam felelősségét még akkor sem, ha az állam saját bírósága lép fel az állam tisztviselőivel szemben. Egy ilyen nemzeti ítélet viszont nem csak a betudhatóság, de a jogsértés bizonyítéka is lehet más (nemzetközi) fórum előtt. Így az államok felelősségének jelenlegi szabályozása az elkövető saját országában, nemzeti szinten történő felelősségre vonása ellen hat. A nemzetközi szervezetek égisze alatt végrehajtott katonai műveletek során elkövetett esetleges jogsértések miatti felelősségre vonhatóság lehetőségeit nagyban leronthatja rész -6-
9 ben a betudhatóság kérdésének nehézsége, részben az egyén felett joghatósággal rendelkező nemzetközi fórum hiánya. A területi és személyi joghatóság mellett a nemzetközi kapcsolatokban nagy hagyományokkal rendelkezik az egyetemes joghatóság szabályozása, de nem feltétlenül annak gyakorlása. A nemzetközi jog alapvető normáinak megsértése miatti felelősségre vonás rendszerében a kalózkodásra viszszavezethető egyetemes joghatóság viszonylag sikeresnek volt nevezhető. Nem vetett fel komoly, a nemzetközi jogrendszer sarkalatos elveit megkérdőjelező problémákat az egyetemes joghatóság alkalmazása az állami támogatást már nem élvező személyekkel szemben, mint amilyen a náci háborús bűnösök többsége volt. Az egyetemes joghatósággal kapcsolatos egyik probléma épp alkalmazásának hiánya: az állami hatóságok saját, már létező ügyterhüket vonakodtak növelni olyan ügyekkel, amelyekben csak komoly többletmunkával érhetnek el bármilyen eredményt ha ez egyáltalán lehetséges. Másrészt az egyetemes joghatóság alkalmazása magas állami tisztséget betöltő személyekkel szemben az ezredfordulón megbukott, a Yerodia és a Pinochet ügyek legalábbis ezt mutatták. Alkalmazási köre tehát a magánjellegű elkövetőkre és az immunitással nem rendelkező állami tisztviselőkre terjed ki. Az államok felelőssége, különösen a nemzetközi szervezetek égisze alatt végrehajtott katonai műveletek során elkövetett jogsértésekre tekintettel, az egyetemes joghatóságra épülő egyéni felelősséggel kibővülve még mindig nem jelent megoldást a büntetlenség visszaszorítására: szükség van tehát az ezt a rendszert kiegészítő nemzetközi törvényszékekre. -7-
10 3. Mivel a dolgozat elsősorban nemzetközi jogi szempontból vizsgálja a törvényszékeket, ezért az anyagi jogba tartozó egyes bűncselekmények részletes büntetőjogi elemzése helyett csak a tényállások Nemzetközi Büntetőbíróságon alkalmazott állapotának rövid ismertetése szerepel. Ez azonban feltétlenül szükséges, hiszen az anyagi jogban szereplő tényállások kimerítése a joghatóság gyakorlásának conditio sine qua non ja. A hatályos magyar büntetőjogi szabályok nem tükrözik a fent említett, kilencvenes években végbement változásokat, és ez a helyzet számos dogmatikai és gyakorlati kérdést is felvet. A jelenlegi magyar szabályozási környezet mindenképpen változtatásra szorul, mert az anyagi jog hézagai miatt ma magyar bíró gyakorlatilag nem képes eljárni a Nemzetközi Büntetőbíróság joghatóságába tartozó cselekmények többsége miatt. A kitűzött célokhoz képest a magyar jogi vonatkozásokban a kutatás nem tekinthető teljesen sikeresnek. Sikerült bemutatni a magyar szabályozási környezetet, és az összehasonlító módszer illusztratív alkalmazásával igazolni, hogy a magyar Btk. és az évi VII. tc. még hatályban lévő rendelkezései ritkán állnak összhangban a Római statútum tényállásaival. A Római statútum magyar jogba ültetésének elmaradását eredményező okok feltárására tett kísérlet azonban részben kudarcot vallott: a törvényjavaslat visszavonásáról szóló döntést nem sikerült megtalálni, a szóba jöhető országgyűlési bizottsági ülés jegyzőkönyvének feldolgozását az ülés időpontjának meghatározhatatlansága mindeddig megakadályozta. 4. A joghatóság gyakorlásának feltételei a Nemzetközi Büntetőbíróságon, legszűkebb értelemben az eljárásjogi előfeltételeket jelentik. Az erre vonatkozó szabályok még akkor is -8-
11 újdonságot jelentettek a korábbi megoldásokhoz képest, ha bizonyos elemeit az ad hoc törvényszékek előrevetítették. A szuverenitás tiszteletén alapuló szabályozási koncepció azonban épp hogy visszatérést jelez a nemzetközi jog hagyományos értékeihez, a kivételes történelmi helyzetekben létrejött ad hoc törvényszékekhez képest. A Nemzetközi Büntetőbíróság előtti eljárás egyfajta ultima ratio csak akkor kerül rá sor, ha az érintett nemzeti hatóságok nem képesek, vagy nem akarnak érdemi eljárást lefolytatni a Római statútum bűncselekményeiben védett alapvető nemzetközi jogi normák megsértőivel szemben. Az ICC elleni támadások rendszerint az eljárást indító mechanizmusok félreértésén félreértelmezésén alapulnak. A dolgozat ezért kitér e mechanizmusok szabályozásának nemzetközi jogi vetületeire is: annál is inkább, mert a Római statútum szóhasználatában ezek jelentik a joghatóság gyakorlásának előfeltételeit. A komplementaritás lényegét jelentő kérdés, hogyan, milyen szempontok alapján minősítheti egy kiegészítő jellegű nemzetközi törvényszék egy szuverén állam bíróságának eljárását. Az állami képesség és akarat hiányára vonatkozó keretszabályokat a Római statútum ugyan tartalmazza, de az előkészítő dokumentumok is hallgatnak arról, hogy milyen feltételekkel lehet egy eljárást érdeminek nevezni. Szinte az egyetlen ismert ellenpélda az ún. shielding, vagyis ha az eljárást azért folytatja le az állam, hogy az elkövetőt megóvja a nemzetközi büntetőeljárástól, de hogy ez mikor állapítható meg, az szintén nem szerepel a tételes joganyagban. A kutatás során, mivel a komplementaritás kérdéseit azok általános nemzetközi jogi összefüggéseiben vizsgáltam, a nemzeti eljárások minősítésének problémája az emberi jogi bíróságok ítélkezési gyakorlatának alkalmazásához vezetett. -9-
12 Az élethez való jog és a hatékony jogorvoslathoz való jog együttes alkalmazása során az Emberi Jogok Európai és Amerikaközi Bírósága is felvázolta azokat az elvárásokat, amelyeket az élethez való jog államnak betudható megsértése esetén végrehajtandó vizsgálattal szembeni minőségi követelményként értékelhetünk. Az ítélkezési gyakorlat alapján felállított követelményrendszer hiánypótló jellegű, véleményem szerint adaptálható lehet az ICC érdemi eljárás vizsgálatába, de legalábbis előrevetíti azokat a szempontokat, amelyek mentén az Tárgyalás Előkészítő Kamara megítélheti, hogy érdemi eljárást folytatott e le az érintett állam. 5. A szuverenitás védelme az ICC eljárásában nem merül ki az eljárás megindítását megelőző vizsgálatban. A részes felek célja ugyanis nem egy hatalmas ügyteherrel rendelkező, minden ügyet magához vonzó bíróság létrehozása volt, hanem a büntetlenség felszámolása az ICC tehát egy erre szolgáló eszköz, amely képes ugyan büntetőeljárás lefolytatására, de a célját hatékonyabban éri el, ha rábírja az érintett államok hatóságait ugyanerre. Az ICC igazságszolgáltatási szerepe szoros összefüggésben áll a nemzetközi békével és biztonsággal, amelynek megőrzése, az ENSZ Alapokmánya szerint, a Biztonsági Tanács fő felelőssége. Ezért amellett, hogy a Biztonsági Tanács természetesen jogot szerzett az eljárás megindítására az ICC előtt, más esetekben akár úgy is dönthet, hogy a nemzetközi béke biztosítására tett biztonsági tanácsi lépéseket az ICC eljárása veszélyezteti. Ezek a kérdések különös fontosságot nyernek a békeműveletek során elkövetett esetleges jogsértések elleni fellépésben, kiegészülve a nemzetközi szervezetek felelősségének kérdéseivel. -10-
13 Az tárgyalás előkészítő eljárási szakban ezért számos szelep biztosítja az eljárás nemzeti szintre történő visszautalásának lehetőségét. Az állam megtámadhatja az ICC eljárását a tárgyalás kitűzése előtt, ha időközben képessé vált az érdemi eljárás lefolytatására, vagy azt most már akarja. Az ICC ilyenkor egy alapos vizsgálat után visszautalja az ügyet az állami bíróságokhoz. A Biztonsági Tanács VII. fejezet szerinti eljárásban hozott határozatával egy évre felfüggesztheti az ICC eljárását amely döntése meghosszabbítható. A Biztonsági Tanács azonban mára kiterjesztette ezt a hatáskörét a libériai békefenntartó misszióról szóló határozatában. Továbbá az állami együttműködés szabályai között is találhatunk olyan elemeket, amelyek lehetővé teszik, hogy egy állam érdemben akadályozza az ICC eljárását: az ad hoc törvényszékek tapasztalataiból okulva az ilyen technikáknak a statútum, és az Eljárási és bizonyítási szabályzat is próbálja elejét venni. IV. A szerző témában közölt egyéb publikációi A fegyveres összeütközések joga, eds: Ádány, Tamás Vince Bartha, Orsolya Törő, Csaba. ISBN , 462 p. International Relations and the Introduction of an International Criminal Court; in: Crossroads, No. 2/2001, Milano Humanitarian Intervention against States Supporting Terrorism; in: Terrorisme et droit international / -11-
14 Hyperterrorism and International Law; ed: Kovács Péter, Miskolci Egyetemi Kiadó European Integration Studies, Vol 1. No Miskolc A terrorizmussal szembeni fegyveres harc; in: Emlékkönyv Flachbarth Ernő tiszteletére, ed: Szabó Marcel, PPKE JÁK, 2003, Budapest Rebellion or War of Independence? The Case of the Martyrs of Arad; in: L'histoire en droit international / History in International Law; ed: Kovács Péter, Bíbor Kiadó, 2004, Miskolc A joghatóság gyakorlásának előfeltételei a Nemzetközi Büntetőbíróságon; in: Placet Experiri Ünnepi tanulmányok Bánrévy Gábor 75. születésnapjára; ed.: Raffai Katalin, PPCU, 2004, Budapest Schabas on genocide Review of William A. Schabas: Genocide in International Law; in: Miskolc Journal of International Law, Vol 2. No. 1 Individual Criminal Liability for the Crimes Committed in 1956; in: Miskolc Journal of International Law, Vol 3. No. 3 Collective Rights as Reflected by the Jurisprudence of the ICTY; in: Miskolc Journal of International Law, Vol 5 No. 2 Érdemi eljárás: a komplementaritás Achilles sarka; in: Egységesedés és széttagolódás a nemzetközi büntetőjogban, ed.: Kirs Eszter, Bíbor Kiadó, 2009 A nemzetközi humanitárius jog szankciói (társszerző: Baller, Barbara) in: Ádány Bartha Törő: A fegyveres összeütközések joga Szemelvények: Afrika; in: Ádány Bartha Törő: A fegyveres összeütközések joga A nemzetközi törvényszékek és a Nemzetközi -12-
15 Büntetőbíróság szerepe az egyén felelősségre vonásában; in: Földrész, Nemzetközi és Európai Jogi Szemle, III. évf No Genuine Test of Genuine Prosecutions A Human Rights Model for Complementarity in: State Responsibility and the Law of Treaties, Eleven Publisher, Hága, 2010 A nemzetközi büntetőjog elhatárolása az államok felelősségétől, in: Emlékkönyv Apáthy István tiszteletére, Szabó Marcel (ed.), Budapest, Europa Nostra, Alkalmazott kutatások: Records of the International Court of Justice from the Gabcikovo Nagymaros Case CR 97/8, CR 97/10 CR 97/14 Fordítások, 1999, Miniszterelnöki Hivatal, Dunai Kormánybiztos Titkársága A hátrányos megkölönböztetés tilalma a nemzetközi jogban, Igazságügyi Minisztérium 2002 Egyetemi dolgozatok: A Bős Nagymarosi Vízlépcsőrendszerről szóló szerződés értelmezésének stádiumai (Szakdolgozat, 2000, PPKE JÁK) Contemporary Legal Changes in the International Legal System of Peace and Security; Master's Thesis, 2001, Alta Scuola Economia e Relazioni Internazionali, -13-
16 Milano, Előadások: State Co operation with International Criminal Tribunals; Magyar Bíróképző Akadémia, Budapest, november A nemzetközi törvényszékek és a Nemzetközi Büntetőbíróság szerepe az egyén felelősségre vonásában; Külügyminisztérium, Budapest, szeptember A humanitárius jog szankciói a nemzetközi büntetőbíráskodás; Katonai Jogászok Éves Konferenciája, Balatonkenese, szeptember Genuine Prosecution of Individuals, and its Possible Impacts on State Responsibility; Lauterpacht Institute of International Law PPKE JÁK, Budapest, május Emberi jogi minták a komplementaritásban; Miskolci Egyetem május Personal Responsibility for Violations of International Humanitarian Law, Varsó, november Az EU részvétele nemzetközi szervezetekben Működő CFSP és a Nemzetközi Büntetőbíróság OCIPE, PPKE JÁK április Individual Criminal Liability for the Crimes Committed in the 1956 Revolution Miskolci Egyetem, Nemzetközi büntetőjogi válaszok a kisebbségeket érő legsúlyosabb atrocitásokra; EÖKIK, Budapest,
RECENZIÓ RÉKA VARGA: CHALLENGES OF DOMESTIC PROSECUTION OF WAR CRIMES WITH SPECIAL ATTENTION TO CRIMINAL JUSTICE GUARANTEES (BUDAPEST: PÁZMÁNY PRESS 2014) 284. A nemzetközi büntetőjogot kutatási területnek
Iromány száma: T/3370. Benyújtás dátuma: :35. Parlex azonosító: N4BKLD730001
Iromány száma: T/3370. Benyújtás dátuma: 2018-11-06 18:35 Miniszterelnökség Parlex azonosító: N4BKLD730001 Címzett: Kövér László, az Országgyűlés elnöke Tárgy: Törvényjavaslat benyújtása Benyújtó: Dr.
A személyes adatok védelmére vonatkozóan alkalmazandó előírások
Tájékoztató közlemény a személyes adatok védelmére vonatkozóan alkalmazandó előírásokról, továbbá az adatkezelőket, illetve adatfeldolgozókat terhelő bejelentési kötelezettségek teljesítéséről A személyes
2008 doktori fokozat (PhD) megszerzése SZTE ÁJTK, summa cum laude József Attila Tudományegyetem Állam és Jogtudományi Kar,
SZAKMAI ADATLAP 1. Személyes adatok Név: Dr. Juhász Zsuzsanna E-mail cím: juhaszzs@juris.u-szeged.hu 2. Végzettségek, tudományos fokozatok 2014 habilitáció, SZTE ÁJTK, summa cum laude 2008 doktori fokozat
Kollokviumi kérdések büntetőeljárási jogból 2011/12-es tanévtől visszavonásig
Kollokviumi kérdések büntetőeljárási jogból 2011/12-es tanévtől visszavonásig A 1. A büntetőeljárás és a büntetőeljárási jog (alapfogalmak, feladatok) 2. A büntetőeljárási jog forrásai és hatálya 3. A
BEUGRÓ KÉRDÉSEK BÜNTETŐ ELJÁRÁSJOG STATIKUS RÉSZÉHEZ NAPPALI ÉS LEVELEZŐ TAGOZATOS HALLGATÓK RÉSZÉRE
BEUGRÓ KÉRDÉSEK BÜNTETŐ ELJÁRÁSJOG STATIKUS RÉSZÉHEZ NAPPALI ÉS LEVELEZŐ TAGOZATOS HALLGATÓK RÉSZÉRE 1. Határozza meg a büntetőeljárás, illetve a büntető eljárásjog fogalmát egy-egy mondatban! 2. Sorolja
Az EUB jogalkalmazási feladatai Eljárási típusok az EUB előtt
Az EUB jogalkalmazási feladatai Eljárási típusok az EUB előtt Az EUB feladatai túlmutatnak a hagyományos jogalkalmazási feladatokon 1. Alkotmánybírósági jellegű funkciók (pl. kötelezettségszegési eljárás,
BEUGRÓ KÉRDÉSEK BÜNTETŐ ELJÁRÁSJOGBÓL LEVELEZŐS HALLGATÓK RÉSZÉRE. I. félév
BEUGRÓ KÉRDÉSEK BÜNTETŐ ELJÁRÁSJOGBÓL LEVELEZŐS HALLGATÓK RÉSZÉRE I. félév 1. Határozza meg az alábbi fogalmakat egy-egy mondatban: szervezeti alapelvek; működési alapelvek! 2. Sorolja fel a szervezeti
Magyar joganyagok - 10/2017. (XI. 20.) MÜK szabályzat - a Magyar Ügyvédi Kamara 3 2. oldal (6) Az a fegyelmi vétség, amely bűncselekmény törvényi tény
Magyar joganyagok - 10/2017. (XI. 20.) MÜK szabályzat - a Magyar Ügyvédi Kamara 3 1. oldal 10/2017. (XI. 20.) MÜK szabályzat a Magyar Ügyvédi Kamara 3/1998 (VI. 27.) Fegyelmi Eljárási Szabályzata módosításáról
A román igazságszolgáltatási rendszerről dióhéjban. Szerző: Dr. Szűcs Réka
A román igazságszolgáltatási rendszerről dióhéjban Szerző: Dr. Szűcs Réka 1 A Szolnoki Törvényszék és a bírói egyesület közös szervezésében szakmai látogatáson vettünk részt 2015. május 30-án, Nagyváradon
A.13. A bűncselekmény megvalósulási stádiumai. Vázlat Záróvizsga-felkészítő konzultáció Büntetőjog c. tárgyból Jogász alapszak Miskolc, 2016.
A.13. A bűncselekmény megvalósulási stádiumai Vázlat Záróvizsga-felkészítő konzultáció Büntetőjog c. tárgyból Jogász alapszak Miskolc, 2016. akaratelhatározás előkészület kísérlet befejezett bcs. A cselekmény
A.8. A jogellenességet (társadalomra veszélyességet) kizáró okok rendszere; a jogos védelem és a végszükség
A.8. A jogellenességet (társadalomra veszélyességet) kizáró okok rendszere; a jogos védelem és a végszükség Vázlat Záróvizsga-felkészítő konzultáció Büntetőjog c. tárgyból Jogász alapszak Miskolc, 2016.
A Miskolci Egyetem Állam- és Jogtudományi Karának
A Miskolci Egyetem Állam- és Jogtudományi Karának A magyar állam- és jogrendszer, jogtudomány továbbfejlesztése, különös tekintettel az európai jogfejlődési tendenciákra c. doktori programjának módosított
Összefoglaló tájékoztató az Országos Bírósági Hivatal elnökének május 17-én elrendelt célvizsgálatával kapcsolatban
1 Összefoglaló tájékoztató az Országos Bírósági Hivatal elnökének 2013. május 17-én elrendelt célvizsgálatával kapcsolatban Az Országos Bírósági Hivatal (OBH) elnöke 2013. május 17-én a törvényszékek büntető
A VISEGRÁDI NÉGYEK LEGFŐBB ÜGYÉSZEINEK SOPOTI NYILATKOZATA
A VISEGRÁDI NÉGYEK LEGFŐBB ÜGYÉSZEINEK SOPOTI NYILATKOZATA SOPOT, 2015. MÁJUS 15. EURÓPAI ÜGYÉSZSÉG 1. A Visegrádi Négyek kiemelt figyelmet fordítanak az Európai Ügyészség felállításáról szóló egyeztetésekre.
Az Európai Unió Tanácsa Brüsszel, 2018. március 20. (OR. hu) 12981/17 ADD 1 DCL 1 FDI 25 WTO 229 A MINŐSÍTÉS FELOLDÁSA A dokumentum száma: Dátuma: 2018. március 1. Új státusz: Tárgy: 12981/17 ADD 1 RESTREINT
A tantárgy címe: Nemzetközi jog II. gyakorlat. Tantárgyfelelős: Dr. Sziebig Orsolya Johanna, tanársegéd Dr. Hárs András, tudományos segédmunkatárs
A tantárgy címe: Nemzetközi jog II. gyakorlat Tantárgyfelelős: Dr. Sziebig Orsolya Johanna, tanársegéd Dr. Hárs András, tudományos segédmunkatárs A tantárgy célja / tantárgyleírás: A nemzetközi jog II.
SZIGORLATI KÉRDÉSEK BÜNTETŐELJÁRÁSI JOGBÓL (2018-tól visszavonásig)
Büntető Eljárásjogi és Büntetés-végrehajtási Jogi Tanszék telefon: +36 1 411 6500/2735 fax: + 36 1 411-6500/3149 hpeter@ajk.elte.hu SZIGORLATI KÉRDÉSEK BÜNTETŐELJÁRÁSI JOGBÓL (2018-tól visszavonásig) A
Alapjogvédelem az EU-ban
Tervezett tematika szeptember 4. Integrációtörténeti áttekintés szeptember 11. Az EU jogalanyisága,, integrációs célkitűzések, alapértékei szeptember 18. Az EU hatáskörei és a tagság szeptember 25. Az
VI. számú melléklet: Hasznos linkek. Jogpontok https://www.jogpontok.hu
VI. számú melléklet: Hasznos linkek Általános Jogpontok https://www.jogpontok.hu http://jogpontok.hu/index.aspx?mn=jogsegelyalternativvitarendezes Egyenlő Bánásmód Hatóság http://www.egyenlobanasmod.hu/
Kiemelt főirányokban folytatandó kutatások
I. KUTATÁSI FELADATOK A.) Kiemelt főirányokban folytatandó kutatások Első főirány: Társadalom és bűnözés 1. A bűnelkövetéshez vezető út megismerése vagyon elleni bűncselekményeket elkövető, felnőtt korú,
Ádány Tamás Vince doktori értekezés. Témavezető: Prof. Dr. habil. Kovács Péter, egyetemi tanár
A legsúlyosabb jogsértések miatti felelősségre vonhatóság nemzetközi jogi tendenciái, különös tekintettel a Nemzetközi Büntetőbíróság joghatóságának előfeltételeire Ádány Tamás Vince doktori értekezés
A május végi uniós választás eredményei egyértelműen jelzik az EUs intézményekbe vetett hit gyengülését és az uniós politikai elit eddigi
MIGRÁCIÓ: AZ EURÓPAI UNIÓ FELELŐSSÉGÉT VIZSGÁLNÁK A NEMZETKÖZI BÜNTETŐBÍRÓSÁGON AZ ELJÁRÁS A BIZOTTSÁG ÉS UNIÓS CSÚCSPOLITIKUSOK FELELŐSSÉGE KAPCSÁN NYERNE JOGI RELEVANCIÁT DÁTUM: 2019.06.13. Elemzés Migráció:
AZ ÁLLAM- ÉS JOGTUDOMÁNYI DOKTORI ISKOLA KÉPZÉSI PROGRAMJA A 2018/2019. tanév tavaszi szemeszterében
AZ ÁLLAM- ÉS JOGTUDOMÁNYI DOKTORI ISKOLA KÉPZÉSI PROGRAMJA A 2018/2019. tanév tavaszi szemeszterében 2019. február 15. (péntek) 10.00 11.30. Dr. habil Herger Csabáné Ph.D. egyetemi docens: Házassági vagyonjog
Alkalmazandó jogszabályok. A Büntető Törvénykönyvről szóló évi C. törvény (Btk.)
Alkalmazandó jogszabályok A Büntető Törvénykönyvről szóló 2012. évi C. törvény (Btk.) A törvény tartalmazza a büntetőjogi felelősségre vonás pozitív és negatív feltételeit, valamennyi büntetendő cselekményt
Dr. Vadál Ildikó publikációs jegyzéke
Dr. Vadál Ildikó publikációs jegyzéke Könyv, könyvfejezet, országos szaklapban megjelent tanulmány: - A közigazgatási jog kodifikációja. Stabil kormányzás, változó közigazgatás. Dialóg Campus Kiadó, Bp-Pécs,